
LIETUVOS RESPUBLIKOS
ĮMONIŲ BANKROTO ĮSTATYMO 8 IR 9 STRAIPSNIŲ PAKEITIMO 
ĮSTATYMAS

2009 m.                   d. Nr.
Vilnius

(Žin., 2001, Nr. 37-52; 2002, Nr. 116-5193; 2008, Nr. 65-2456)

1 straipsnis. 8 straipsnio 4 dalies pakeitimas
Pakeisti 8 straipsnio 4 dalį ir ją išdėstyti taip:
„4. Įmonės vadovas privalo padengti žalą, kurią kreditoriai patyrė dėl to, kad įmonė pavėlavo pateikti teismui pareiškimą dėl bankroto bylos iškėlimo.“

2 straipsnis. 9 straipsnio 4 dalies pakeitimas
Pakeisti 9 straipsnio 4 dalį ir ją išdėstyti taip:
„4. Teismas arba teisėjas ne vėliau kaip per 15 kalendorinių dienų nuo pareiškimo gavimo dienos priima nutartį iškelti bankroto bylą ar atsisakyti ją iškelti. Teismas turi teisę dėl svarbių priežasčių pratęsti pasirengimo nagrinėti bankroto bylą teisme terminą, bet ne ilgiau kaip 15 kalendorinių dienų. Jei teismas nusprendžia rengdamasis bylos nagrinėjimui skirti parengiamąjį teismo posėdį, tai jis gali būti tik vienas. Skirdamas parengiamąjį teismo posėdį teismas privalo laikytis šioje dalyje nurodytos nutarties iškelti bankroto bylą ar atsisakyti ją iškelti priėmimo terminų. Jeigu pareiškimo iškelti bankroto bylą nagrinėjimo metu yra gautas pareiškimas iškelti restruktūrizavimo bylą ir teismo nutartis iškelti bankroto bylą dar nepriimta, pareiškimo iškelti bankroto bylą nagrinėjimas atidedamas tol, kol bus priimta teismo nutartis iškelti restruktūrizavimo bylą ar atsisakyti ją iškelti.“

3 straipsnis. Įstatymo įsigaliojimas
Šis įstatymas įsigalioja nuo 2009 m. liepos 1 d. 


Skelbiu šį Lietuvos Respublikos Seimo priimtą įstatymą.

5.	L.Karalius, 
6.	A.Nedzinskas, 
7.	I.Valinskienė, 
8.	M.Varaška, 
9.	A.Stirblytė, 
10.	D.Meiželytė, 
11.	V.Kurpuvesas

